Huby s plodnicou

Huby čerpajú živiny z tiel živých alebo rozkladajúcich sa odumretých tiel organizmov. V pôde majú podhubie, z ktorého vyrastajú plodnice húb. Plodnice sa skladajú z klobúka a hlúbika. Pod klobúkom sa nachádzajú výtrusnice s výtrusmi, ktorými sa huby rozmnožujú. Výtrusnice sú uložené na lupeňoch alebo rúrkach, ktoré sú na spodnej strane klobúka. Niektoré huby spolunažívajú s koreňmi stromov a dostali podľa toho aj svoje pomenovanie - kozák brezový s brezou. Huby rozkladajú organické látky na jednoduchšie.